***Referat af Bestyrelsesmøde***

***Tirsdag den 05. oktober 2021 kl. 18.00***

***Klubhuset.***

*Dagsorden:*

*Pkt. 1:* ***Seneste BE-møde den 07. september 2021****.*

*Pkt. 2:* ***Orientering vedr. planlægning, afprøvning og bestilling af klubtøj.***

* *Medlemmernes engagement,*
* *Bestyrelsens arbejde og indsats,*
* *Medlemmernes engagement!!!!!*
* *Skal bestyrelsen evt. overveje at justere medlemmernes ”gratis tøjregel”?*

*Pkt. 3:* ***Vedligeholdelse af klubHUS!!!!***

* *Klubhusudvalgets planer og iværksættelse af evt. vedligeholdelse.*

*Pkt. 4:* ***Storebæltsløbet 2022****.*

* *Planlægning, herunder,*
* *Pris for deltagelse,*
* *Tilmelding til DCU løbskalender,*
* *Bestilling af Sportstiming,*
* *Bestilling af Race Marshals,*

*Pkt. 5:* ***Generalforsamling 2022****.*

* *Vi skal være opmærksomme på, at vi ”gik COVID-19” over generalforsamlingen 2021!*
* *Medlemmer på valg,*
* *Hvem er klar til genvalg?*

*Pkt. 6: Medlemmernes gode forslag.*

*Pkt. 7:**Eventuelt.*

*Eventuelt.*

***Referat:***

***Ad pkt. 1: I.a.b.***

***Ad pkt. 2:*** *BE debatterede medlemmernes engagement i forbindelse med prøvning af klubtøj, deltagelse i faste træningsture og planlagte sociale arrangementer, kaffe/kageture, pølsevogn m.v.* Det er bestyrelsens opfattelse, at COVID-19 har haft en markant indvirkning på medlemmernes deltagelse i de nævnte aktiviteter, og dermed påvirkning af deltagelse i bestyrelsens planlægning. Dette må ikke opfattes som en kritik, men som en konstatering af samfundets ændring af livsvaner, hvor familien er blevet prioriteret forud for det normale aktivitetsmønster.

***Ad pkt. 3:*** *John Hansen redegjorde for fremtidige planer for vedligeholdelse af – primært – den indvendige side af klubhuset, hvor bl.a. maling er et emne.*

*John indkalder* ***–*** via sms – medlemmerne til deltagelse på et tidspunkt i november, hvor medlemmerne kan tilmelde sig med ”arbejdskraft”.

***Ad pkt. 4:*** *Følgende beslutninger er truffet for så vidt angår Storebæltsløbet 2022:*

* *Pris for deltagelse, lang rute kr. 200,- og kr. 150,- for kort rute,*
* *Løbet tilmeldes til DCU løbskalender,*
* *Der aftales med Sports Timing for så vidt angår tidtagning,*
* *Der aftales med Race Marshals for så vidt angår sikkerhed under løbet.*

***Ad pkt.5:*** *Med hensyn til generalforsamlingen i januar 2022 gennemgik formanden den proces, som er årsag til aflysning af generalforsamlingen 2021 på grund af COVID-19 restriktioner. Aflysningen kunne gennemføres, idet den på daværende siddende bestyrelse accepterede at blive i deres funktioner, for derefter at indgå i valgperioden 2022, i det normale forløb. D.v.s. at bestyrelsesmedlemmer som var på valg i 2021 er på valg i 2023. Bestyrelsesmedlemmer som blev valgt i 2020 er på valg i 2022, i det normale forløb.*

***Ad pkt. 6:*** *Der aftalt at John Offersen – på et tidspunkt – formentligt i marts 2022 vil gennemføre en orientering om anvendelse af Garmin produkter og Strava, således at medlemmerne er bedst muligt fortrolige med deres respektive hjælpemidler.*

*Formanden orienterede om den planlagte Gløgg tur hos Søren Andersen i Tåderup. Det skal præciseres, arrangementet gennemføres søndag den 21. november kl. 09.30.*

*Søren har planlagt en rute for MTB, og der vil samtidig være en rute for landevej.*

*Der er ikke krav om forud tilmelding. Medlemmerne skal – ved selvtransport møde frem på Sørens adresse – klar til afgang efter en kort velkomst.*

*Referent*

*IPJ*